عايز جواباتك

عايز جوباتك

 كلمات 
عايز جوباتك

يعنى افترقنا خلاص

عايز ايامك

يعنى انتهينا خلاص

طويت صحايف عمرى معاك وبايدى لميتهم

وفى رعشة القلب اللى هوى وقع جواب منهم

ابتديت أقراه الكلام الحلو اللى جريت وراه

واللى ضاع وياه عمر قلبى اللى

انت عشت سنين معاه

سطرين والتالت..

ودموعى انسالت

أكتر ما هى دموع ألم..

كانت أسف ودموع ندم

ع الكلام اللى انت باعته من سنة..

اللى قلته وثاق وصدقته أنا

ولقتنى بقول..

دا مش معقول

كل دا حبر فى ورق

النهاردة بينحرق

القصور اللى كلامك كان بانيها ..

واللى كل جواب فرش لى ركن فيها

كل دا كان حب ولا كنت بتسلى ايديك

مش كتبته بقلب ولا حد

كان غاصب عليك؟

يا أجمل وهم صادفته

يا أحلى كدب صدقته

مايهمنيش انك خدعت القلب بعد سنين هنا أنا شفتهم

ما تهمنيش النار، مادام النار فى جنة كام سنة انا عشتهم

عايز جوباتك، خدهم خلصنى منهم

لا.. دول من حقى مش ح بعتهوملك

لا.. دول حتة منى روح انت لوحدك

دول أجمل حاجة انكتب لى فى عمرى

دول عمرى امبارح وكمالة عمرى

ح أقراهم تانى

يا ح قابلك فيهم

يا فضلت أحبك

يا كرهتك فيهم

عايز جوباتك

يعنى افترقنا خلاص

عايز ايامك

يعنى

انتهينا خلاص

تصنيف:اغانى
تصنيف:اغانى باللغه المصريه
تصنيف:كلمات اغانى